
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 911 

18 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική τροποποίηση της διαδρομής του Δικτύου Δια¬ 
νομής Φυσικού Αερίου (πίεση < 19 όαή της Ευρύ¬ 
τερης Περιοχής Κιλκίς - Βόρειας Θεσσαλονίκης για 
την προσθήκη της διαδρομής του Τμήματος Αγω¬ 
γού Χαμηλής Πίεσης «Νέα Σάντα - Καμπάνη» εντός 
του οδικού δικτύου των Δημοτικών Διαμερισμάτων 
Νέας Σάντας, Μανδρών και Καμπάνη του Δήμου 
Γαλλικού της Νομαρχιακής Αυτοδιοίκησης Κιλκίς. 1 
Έγκριση κυκλοφορίας ταξιμέτρων τύπων ΗΑ1_Ε ΜΘΤ- 
05+ με εκτυπωτή ΤΡϋ-01. 2 


ΑΠΟΦΑΣΕΙ Σ 

Αριθ. Δ3/6558 (1) 

Μερική τροποποίηση της διαδρομής του Δικτύου Διανο¬ 
μής Φυσικού Αερίου (πίεση < 19 όαή της Ευρύτερης 
Περιοχής Κιλκίς - Βόρειας Θεσσαλονίκης για την προ¬ 
σθήκη της διαδρομής του Τμήματος Αγωγού Χαμηλής 
Πίεσης «Νέα Σάντα - Καμπάνη» εντός του οδικού δι¬ 
κτύου των Δημοτικών Διαμερισμάτων Νέας Σάντας, 
Μανδρών και Καμπάνη του Δήμου Γαλλικού της Νο¬ 
μαρχιακής Αυτοδιοίκησης Κιλκίς. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη, 

1. Το άρθρο 7, παραγρ. 3,του Ν. 2364/95 (ΦΕΚ 252/Α/ 
6.12.1995), όπως τροποποιήθηκε και συμπληρώθηκε με 
το άρθρο 34, παραγρ. 2του Ν. 2992/2002 (ΦΕΚ54/Α/20.3 
2002) «Σύσταση του Σώματος Ενεργειακού Ελέγχου και 
Σχεδιασμού, Εισαγωγή, μεταφορά, εμπορία και διανομή 
φυσικού αερίου και άλλες διατάξεις». 

2. Το άρθρο 4, εδάφιο Ια, του Ν 1929/1991 (ΦΕΚ 19/Α/ 
15.2.1991), όπως τροποποιήθηκε και συμπληρώθηκε με 
το άρθρο 19, παράγραφος 1, του Ν. 2081/1992 (ΦΕΚ 
154/Α/10.9.1992) και το άρθρο 14, παράγραφος 6, του 
Ν. 2289/1995 (ΦΕΚ 27/Α/8 2.1995) «Διαρρυθμίσεις στον 
ενιαίο ειδικό φόρο κατανάλωσης των πετρελαιοειδών 
προϊόντων και άλλες διατάξεις». 

3. Τα άρθρα 3 και 4 του Ν. 1650/1986 (ΦΕΚ 160/Α/ 
16.10.1986), όπως τροποποιήθηκαν και συμπληρώθηκαν 
με τα άρθρα 1 και 2 του Ν. 3010/2002 (ΦΕΚ 91/Α/25.4. 


2002) «Προστασία του Περιβάλλοντος» (ΦΕΚ 1022/Β/ 
5.8.2002). 

4. Την υπ’ αριθμ. ΗΠ: 15393/2332/5.8.2002 Κοινή Από¬ 
φαση των Υπουργών Οικονομίας και Οικονομικών - Περι¬ 
βάλλοντος, Χωροταξίας και Δημοσίων Έργων (ΦΕΚ 
1022/Β/5.8.2002) «Κατάταξη δημόσιων και ιδιωτικών έρ¬ 
γων και δραστηριοτήτων σε κατηγορίες σύμφωνα με το 
άρθρο 3 του Ν. 1650/1986 όπως αντικαταστάθηκε με το 
άρθρο 1 του Ν. 3010/2002 «Εναρμόνιση του Ν. 1650/1986 
με τις οδηγίες 97/11/ΕΕ και 96/61/ΕΕ κ.ά. (Α’ 91)». 

5 Την υπ’ αριθμ. Δ3/885/23.1.2004 (ΦΕΚ 313/Β/ 11.2. 
2004) απόφαση «Διαδρομή του Δικτύου Διανομής φυσι¬ 
κού Αερίου (πίεση < 19 όαή εντός του οδικού δικτύου 
στην Ευρύτερη Περιοχή Κιλκίς -Βόρειας Θεσσαλονίκης 
των Νομαρχιακών Αυτοδιοικήσεων Κιλκίς και Θεσσαλο¬ 
νίκης». 

6. Την υπ’αριθμ. Δ15/Α/Φ. 19/ΟΙΚ. 24.3.2004 (ΦΕΚ 528/Β/ 
25.2.2004) απόφαση (ανάθεση αρμοδιοτήτων στους Υφυ¬ 
πουργούς Ανάπτυξης Γεώργιο Σαλαγκούδη και Ιωάννη 
Παπαθανασίου). 

7. Αιτιολογική Έκθεση, αποφασίζουμε: 

α) Τροποποιούμε μερικώς την υπ’ αριθμ. Δ3/885/ 
23.1.2004 Απόφαση περί την «διαδρομή του Δικτύου Δια¬ 
νομής φυσικού Αερίου (πίεση < 19 όαή εντός του οδικού 
δικτύου στην Ευρύτερη Περιοχή Κιλκίς - Βόρειας Θεσσα¬ 
λονίκης των Νομαρχιακών Αυτοδιοικήσεων Κιλκίς και 
Θεσσαλονίκης» που δημοσιεύθηκε στην Εφημερίδα της 
Κυβέρνησης (ΦΕΚ 313/Β/11.2.2004) και ορίζουμε την δια¬ 
δρομή του πρόσθετου Τμήματος Αγωγού Χαμηλής Πίε¬ 
σης «Ν. Σάντα - Καμπάνη» εντός του οδικού δικτύου των 
Δημοτικών Διαμερισμάτων Νέας Σάντας, Μανδρών και 
Καμπάνη του Δήμου Γαλλικού της Νομαρχιακής Αυτοδι¬ 
οίκησης Κιλκίς, όπως αυτή έχει προσδιορισθεί και απει¬ 
κονίζεται με διακεκομμένη κόκκινη γραμμή στο ακόλουθο 
συνημμένο στην παρούσα σχέδιο της ΔΕΠΑ υπ’ αριθμ. 
Σχ./ΚΙΙ_ΚΙ3 -Θϋ 01/Αναθ. 1/Κλ.= 1:30.000/24.3.2004. 

β) Με την παρούσα απόφαση εγκατάστασης του παρα¬ 
πάνω Δικτύου Διανομής φυσικού Αερίου εγκρίνεταιη άμε¬ 
ση έναρξη κατασκευής του Δικτύου αυτού και οποιαδή¬ 
ποτε εκκρεμοδικία δεν την αναστέλλει. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΣΑΛΑΓΚΟΥΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Φ2-667 (2) 

Έγκριση κυκλοφορίας ταξιμέτρων τύπων ΗΑ1_Ε 
ΜΘΤ-05 + με εκτυπωτή ΤΡϋ-01. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/Α726.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ185/Α725.8.1988). 

3. Τιςδιατάξειςτου Π.Δ. 524/78«Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς 
συστήματος Μέτρων και Σταθμών». 

4. Την απόφαση Β3-311/31.12.2001 σχετικά με εξου¬ 
σιοδότηση για υπογραφή εγγράφων με εντολή Υφυ¬ 
πουργού. 

5. Την απόφαση Φ2-429/2.4.1999 «Απαιτήσεις για 
έγκριση ηλεκτρονικών ταξιμέτρων που κυκλοφορούν 
στην Ελλάδα» (ΦΕΚ 495/Β729.4.1999), όπως τροποποιή¬ 
θηκε με την ομοία Φ2-1341/2.11.1999 (ΦΕΚ 2024/Β7 
18.11.1999). 

6. Την από 5.4.2004 αίτηση της εταιρίας ΗΑΙΈ θΙθοΙγοπ- 
ίο Θγπ0Η, καθώς και το σχετικό τεχνικό φάκελλο. 

7. Την από 1.6.2004 Τεχνική Έκθεση του υπαλλήλου της 
Υπηρεσίας μας, Μηχανολόγου Μηχ/κού Σασαρώλη Εδ- 
μόνδου, αποφασίζουμε: 

1. Εγκρίνουμε την κυκλοφορία στην Ελλάδα του ταξι¬ 
μέτρου τύπου ΗΑΙΕ ΜΘΤ-05 + με εκτυπωτή ΤΡϋ-01 που 
κατασκευάζει η εταιρία ΗΑ1Έ θΙθοΙγοπιο ΘπιόΗ, Ευρεπ- 
ΜυΙΙθΓ 81Γ335Θ 18, Α-5020, ΒαΙζόυιχ), και εισάγει στην Ελ¬ 
λάδα η εταιρία ΤΑΧΟΜΕΤΡΙΚΗ - Αφοί Χασάπη, Ν. Μονα¬ 
στηριού 49, Τ.Κ. 56334, Θεσσαλονίκη. 

Η έγκριση αυτή ισχύει μέχρι 1 Ιουνίου 2014. 

2. Για την εξακρίβωση της ταυτότητας των ταξιμέτρων 
αυτών στους ελέγχους που γίνονται από τα αρμόδια όρ¬ 
γανα, πρέπει να αναγράφονται επ’ αυτών κατά τρόπο ευ¬ 
κρινή, ευανάγνωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α. Ο οίκος κατασκευής 

β. Ο τύπος του ταξιμέτρου. 

γ. Ο αριθμός σειράς και το έτος κατασκευής. 

δ. Ο αριθμός έγκρισης κυκλοφορίας στην Ελλάδα: Φ2- 
667/1.6.2004. 

3. Τα ταξίμετρα πρέπει να σφραγίζονται σε όλα τα ση¬ 
μεία που προβλέπονται από το Πρότυπο ΕΝ 50148 σε 
συνδυασμό με τα αντίστοιχα σημεία σφράγισης που πε- 
ριγράφονται στον Τεχνικό Φάκελλο. 


4. Τα ταξίμετρα θα κατασκευάζονται και θα διατίθενται 
στην αγορά κατά τρόπο πανομοιότυπο (και ως προς το 
σκληρό μέρος και ως προς το λογισμικό) με αυτόν που 
έχει περιγράφει και κατατεθεί στον Τεχνικό Φάκελλο, κα¬ 
θώς και με αυτόν που είναι κατασκευασμένο το επίσημο 
δείγμα ταξιμέτρου με αριθμό σειράς: 5/Ν 68616/04 και 
εκτυπωτή με αριθμό σειράς 3/Ν 5993, τα οποία έχουν κα¬ 
τατεθεί στην Υπηρεσία μας. 

5. Τα ταξίμετρα θα διατίθενται στην αγορά με απενερ- 
γοποιημένες όλες τις δυνατότητες που αντίκεινται στην 
κείμενη νομοθεσία ή στο ισχύον τιμολόγιο. Ο προγραμ¬ 
ματισμός των ταξιμέτρων θα γίνεται από τα εξουσιοδο¬ 
τημένα προς τούτο συνεργεία με τη χρήση προπρογραμ- 
ματισμένων μεταλλικών κλειδιών όπως περιγράφεται 
στον Τεχνικό Φάκελλο. Τα εξουσιοδοτημένα συνεργεία 
θα έχουν απ’ευθείας πρόσβαση στον προγραμματισμό 
μόνον της σταθερός Κ και της ώρας - ημερομηνίας. Την 
ευθύνη για το προγραμματισμό των μεταλλικών κλειδιών 
θα έχει αποκλειστικά η εταιρία ΗΑΙΈ θΙθοΙγοπιο ΘπιόΗ, 
Ευρεπ-ΜυίΙθΓ 3ίΓ355θ 18, Α-5020, δβίζόυτρ ή/και ο επίση¬ 
μος αντιπρόσωπος - διανομέας των ταξιμέτρων αυτών 
στην Ελλάδα, εταιρία ΤΑΧΟΜΕΤΡΙΚΗ - Αφοί Χασάπη, Ν. 
Μοναστηριού 49, Τ.Κ. 56334, Θεσσαλονίκη. Οι προανα- 
φερθείσες εταιρείες θα είναι οι μόνες που θα διαθέτουν 
το κατάλληλο λογισμικό προγραμματισμού των παραμέ¬ 
τρων του ταξιμέτρου αυτού και προγραμματισμού των 
κλειδιών για τη διανομή των τιμολογιακών και υπολοίπων 
παραμέτρων στα εξουσιοδοτημένα συνεργεία. Επίσης τα 
ταξίμετρα αυτά διαθέτουν ηλεκτρονική υπογραφή την 
οποία η εταιρεία ΗΑΙΈ θΙθοΙγοπιο ΘπιόΗ, Ευρθη-ΜυίΙθΓ 
81Γ355Θ 18, Α-5020, δεΙζόυΓρ ή/και ο επίσημος αντιπρό¬ 
σωπος - διανομέας των ταξιμέτρων αυτών στην Ελλάδα, 
εταιρία ΤΑΧΟΜΕΤΡΙΚΗ - Αφοί Χασάπη, Ν. Μοναστηριού 
49, Τ.Κ. 56334, Θεσσαλονίκη, υποχρεούνται να κοινοποι¬ 
εί στην Υπηρεσία για το εκάστοτε ισχύον τιμολόγιο. 

6. Η έγκριση αυτή μπορεί να ανακληθεί με απόφασή μας 
εφόσον διαπιστωθεί από την αρμόδια αρχή ότι δεν πλη- 
ρούνται οι παράγραφοι 3,4 και 5 της παρούσης, καθώς 
και όλες οι νόμιμες προϋποθέσεις και απαιτήσεις, ύστερα 
από αιτιολογημένη εισήγηση της Υπηρεσίας μας. 

7. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2004 

Με εντολή Υφυπουργού 
Ο Διευθυντής 
Γ. ΓΑΔ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





